Христо Смирненски
Нова квартирантка

chitanka.info

На двора разцъфнало прелестно цвете,

разцъфнало снежно кокиче,

сред снежните бури, сред вихри проклети,

ей марта реши да окичи

с кокиче и нашия двор.

На двора разцъфнало чудно кокиче,

свенливо навело главичка,

на двора днес срещнах аз дивно момиче,

прекрасна една ученичка

пред моя изпречи се взор.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.